Klasa: 333-01/26-01/**07**

Ur.broj: 1-4-2-26-**2**

U Splitu, 20. siječnja 2026.

**POZIV ZA DOSTAVU PONUDA**

Za provedbu postupka „jednostavne“ nabave roba za 2026./2027.

PREDMET NABAVE:

**UREDSKI MATERIJAL**

**Datum slanja Poziva i datum objave Poziva na web stranicama: 20. siječnja 2026.**

**Krajnji rok za dostavu ponuda**: **do 28. siječnja 2026. do 11:00 sati na Protokol SC-a**

Split, siječanj 2026. god.

Studentski Centar Split provodi postupak nabave za procijenjenu vrijednost predmeta nabave nižu od 26.540,00 EUR bez PDV-a za robu i usluge (tzv. Jednostavnu nabavu) za koju kao naručitelj nije obvezan provoditi postupak javne nabave propisan Zakonom o javnoj nabavi (120/16, 114/22). Za ovaj postupak se primjenjuju odredbe čl. 10 internog Pravilnika o provedbi nabave ispod zakonskih vrijednosnih pragova (od 01.07.2024.).

**1. OPĆI PODACI**

* 1. **Podaci o naručitelju**

Naručitelj: Sveučilište u Splitu – Studentski Centar Split

Sjedište: Cvite Fiskovića 3

OIB: 25975412650

Telefon: 021/361-853

Internet adresa: [www.scst.hr](http://www.scst.hr)

Odgovorna osoba: ravnatelj Ivan Žižić, mag.educ. math et inf.

**1.2 Osoba zadužena za komunikaciju s gospodarskim subjektima**

Ime i prezime: Marina Božić Brnić, dipl.oec.

Telefon: +385 21 361-853

Adresa elektroničke pošte: [marina.bozic@scst.hr](mailto:marina.bozic@scst.hr)

Naručitelj i gospodarski subjekti komuniciraju i razmjenjuju podatke elektroničkim sredstvima komunikacije, sukladno čl.59.ZJN (NN 120/16, 114/22).

Gospodarski subjekt može zahtijevati dodatne informacije, objašnjenja ili izmjene u vezi dokumentacijom o nabavi tijekom roka za dostavu ponuda (čl.202. ZJN).

**1.3. Popis gospodarskih subjekata s kojima je Naručitelj u sukobu interesa**

Gospodarski subjekti s kojima je Naručitelj u sukobu interesa, sukladno članku 76. ZJN su:

1. Crnjac boat service d.o.o., OIB: 96066004733

2. OPG Nikola Ćoko (MIBPG198952), OIB: 65990441617

3. OPG Magdalena, OIB: 18306877276

4. Hrvatski akademski sportski savez, OIB: 71441471989

5. Unisport d.o.o., OIB: 05052341546

6. Kreativa, obrt za usluge, OIB: 09761727994

**1.4. Evidencijski broj nabave**

119/2026, iz Plana nabave za 2026.

**1.5. Vrsta postupka javne nabave ili posebnog režima nabave**

Nabava ispod vrijednosnih pragova Europske unije tzv. “Jednostavna nabava“.

**1.6. Procijenjena vrijednost nabave**

Procijenjena vrijednost nabave roba iznosi ukupno **26.000,00** EUR (bez PDV-a) za razdoblje 12mj., 2026./2027.

**1.7. Vrsta ugovora o javnoj nabavi**

Ugovor o jednostavnoj nabavi roba.

**1.8. Navod sklapa li se ugovor o javnoj nabavi ili okvirni sporazum**

Naručitelj namjerava sklopiti ugovor o jednostavnoj nabavi robe, sukladno kriteriju za odabir ponude.

**2. PODACI O PREDMETU NABAVE**

**2.1. Opis predmeta nabave**

Predmet nabave je nabava uredskog materijala ( bilježnice, blokovi, fascikle, sitni uredski pribor ) za sve službe i odjele Studentskog Centra Split, dok dio asortimana idu u prodaju u objekt naručitelja „Naš mali dućan“

Ponuđena roba mora po kakvoći odgovarati svim važećim propisima Republike Hrvatske te zadovoljiti tražene uvjete iz ovog Poziva na dostavu ponuda.

Kakvoća proizvoda mora biti u skladu s važećim pravilnicima o kvaliteti za predmetne robe Republike Hrvatske i EU te u skladu sa Zakonom o zaštiti potrošača (NN 41/14, 110/15, 14/19, 19/22, 59/23).

Roba koja je predmet ove nabave mora biti dostavljena u propisanoj i adekvatnoj namjenskoj ambalaži ( transportnoj i pojedinačnoj ), pakirana u zatvorenoj ambalaži s istaknutom deklaracijom proizvoda.

Svaka isporučena jedinica pakiranja mora sadržavati podatke u skladu s odredbama uredbe (EU) br. 1169/2011, a količinu predmeta treba navesti u set/ kom, kako je traženo. Također na svakom pojedinačnom i zbirnom pakiranju treba biti istaknut EAN BAR KOD predmetnog proizvoda, sa svim podacima o proizvodu koje tako označavanje propisuje.

Nakon preuzimanja robe, Kupac ima pravo na naknadnu reklamaciju i/ili prigovore za nedostatak na robi koji se nisu mogli utvrditi prilikom preuzimanja i uobičajenog pregleda robe (skriveni nedostaci).

Naručitelj će o navedenim nedostacima obavijestiti Ponuditelja bez odgađanja te se Ponuditelj obvezuje u najkraćem roku nadoknaditi proizašle troškove Naručitelja. Ukoliko su učestale reklamacije Naručitelja, a uočene pogreške Ponuditelj ne otkloni, Naručitelj ima pravo raskinuti Ugovor na štetu Ponuditelja.

**2.2. Opis i oznaka grupe predmeta nabave, te navod je li predmet nabave podijeljen na grupe**

UREDSKI MATERIJAL

CPV 22800000-8

Predmet nabave nije podijeljen u grupe

**2.3. Količina predmeta nabave**

Sukladno troškovniku u prilogu. Količine predmeta nabave su okvirne, i ovisit će o potrebama Naručitelja i raspoloživim financijskim sredstvima. Količine mogu biti veće i manje od predviđenih a ovisit će o stvarnim potrebama naručitelja.

**2.4. Tehničke specifikacije**

Specifikacije predmetne nabave se nalaze u Troškovniku, prilog II. ovog Poziva.

**2.5. Troškovnik**

Nalazi se u prilogu II. ovog Poziva, kao sastavni dio ovog Poziva.

**Ponuditelj je obvezan ispuniti Troškovnik prema svim traženim stavkama.** Ponude koje obuhvaćaju samo dio traženog opsega (i stavki) neće se razmatrati.

Pri ispunjavanju se ne smiju dodavati redovi ili stupci ili na bilo koji drugi način mijenjati izgled Troškovnika .

Ukoliko ponuditelj izmijeni troškovnik koji se nalazi u prilogu ovog Poziva (promijeni tekstualni opis, jedinicu mjere ili količinu stavke) smatrat će se da njegova ponuda nije sukladna dokumentaciji o nabavi, odnosno, da je nepravilna. Takvu ponudu stručno povjerenstvo će odbiti na temelju rezultata pregleda i ocjene.

Troškovnik se obavezno dostavlja u pisanom obliku, a treba biti ispunjen neizbrisivom tintom ili računalnim ispisom, ovjeren i potpisan od strane ovlaštene osobe Ponuditelja.

**2.6. Mjesta izvršenja Ugovora**

1. SKLADIŠTE SPINUT, SPINUTSKA 37,SPLIT
2. SKLADIŠTE KAMPUS, CVITE FISKOVIĆA 3, SPLIT
3. UREDI U ZGRADI UPRAVE, CVITE FISKOVIĆA 3, SPLIT
4. TRGOVINA/TRAFIKA „ NAŠ MALI DUĆAN „, CVITE FISKOVIĆA 3, SPLIT
5. KOPIRNICA „ SC COPY“, CVITE FISKOVIĆA 3, SPLIT
6. OSTALO, PO POTREBI

Mjesta isporuke podložna su promjenama. Ukoliko dođe do promjene, Naručitelj će obavijestiti Ponuditelja na vrijeme.

**2.7. Rok početka i završetka izvršenja ugovora**

Naručitelj namjerava sklopiti ugovor o nabavi roba u roku 30 dana od datuma odluke o odabiru na 12 mjeseci 2026./2027.

**Isporuka robe će se vršiti jedan put tjedno**, temeljem narudžbi Naručitelja ,a rok za isporuku robe ne smije biti duži od 3 dana od zaprimanja narudžbe.

**3.OSNOVE ZA ISKLJUČENJE GOSPODARSKOG SUBJEKTA**

**3.1. Obvezne osnove za isključenje gospodarskog subjekta**

Ponuditelj mora dostaviti sljedeće dokumente kojima dokazuje da ne postoje osnove za isključenje:

Javni naručitelj obvezan je isključiti gospodarski subjekt iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

**3.2. Ostale osnove za isključenje gospodarskog subjekta koje naručitelj namjerava koristiti**

Javni naručitelj može isključiti gospodarskog subjekta iz postupka javne nabave ako:

1. može na odgovarajući način dokazati kršenje primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. ovoga Zakona
2. je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima
3. može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet
4. ima dovoljno vjerojatnih pokazatelja da zaključi da je gospodarski subjekt sklopio sporazum s drugim gospodarskim subjektima kojem je cilj narušavanje tržišnog natjecanja
5. se sukob interesa u smislu poglavlja 8. glave III. dijela prvog ovoga Zakona ne može učinkovito ukloniti drugim, manje drastičnim mjerama
6. se narušavanje tržišnog natjecanja, zbog prethodnog sudjelovanja gospodarskog subjekta u pripremi postupka nabave, kako je navedeno u članku 199. ovoga Zakona, ne može ukloniti drugim, manje drastičnim mjerama
7. gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija
8. je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s pododjeljkom 1. odjeljkom C ovoga poglavlja, ili
9. je gospodarski subjekt pokušao na nepropisan način utjecati na postupak odlučivanja javnog naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio pogrešnu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora.

Iznimno, javni naručitelj može, ako je tako odredio u dokumentaciji o nabavi, odustati od isključenja gospodarskog subjekta u slučaju stavka 1. točke 2. ovoga članka ako utvrdi da će taj gospodarski subjekt biti sposoban izvršiti ugovor o javnoj nabavi, uzimajući u obzir primjenjiva nacionalna pravila i mjere za nastavak poslovanja.

Javni naručitelj može isključiti gospodarskog subjekta iz postupka javne nabave ako gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi, čija je posljedica bila prijevremeni raskid tog ugovora, naknada štete ili druga slična sankcija.

**3.3. Dokumenti kojima se dokazuju da ne postoje osnove za isključenje**

Za potrebe utvrđivanja okolnosti iz točke 3.1. gospodarski subjekt u ponudi dostavlja:

**Potvrdu Porezne uprave o nepostojanju duga, ne stariju od dana slanja i objave ovog Poziva**

**4. KRITERIJ ZA ODABIR GOSPODARSKOG SUBJEKTA ( UVJETI SPOSOBNOSTI )**

Gospodarski subjekt u ovom postupku nabave treba dokazati:

* sposobnost za obavljanje profesionalne djelatnosti
* uvjeti tehničke i stručne sposobnosti

**UVJETI SPOSOBNOSTI ZA OBAVLJANJE PROFESIONALNE DJELATNOSTI**

Sposobnost za obavljanje profesionalne djelatnosti gospodarskog subjekta dokazuje se:

1. izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, ne starijeg od dana slanja i objave ovog Poziva

**UVJETI TEHNIČKE I STRUČNE SPOSOBNOSTI**

1. **Popis** glavnih isporuka robe izvršenih tijekom tri godine koje prethode godini u kojoj je započeo postupak

Popis treba sadržavati vrijednost robe, datum te naziv druge ugovorne strane.

Treba biti ovjeren i potpisan od strane ovlaštene osobe Ponuditelja.

1. **Izjava** o dostavi uzoraka

Ponuditelj u svojoj ponudi mora dostaviti Izjavu ( sastavljenu na vlastitom obrascu ) kojom potvrđuje da će na poziv Naručitelja tijekom pregleda i ocjene ponuda, ukoliko njegova ponuda prema kriteriju odabira bude ocijenjena kao najpovoljnija u roku, kojeg odredi Naručitelj, dostaviti uzorke ( bez naplate ) za određene stavke iz troškovnika za koje je podnio svoju ponudu, zajedno sa pripadajućim dokumentima kako bi Naručitelj mogao nedvojbeno utvrditi jednakovrijednost ponuđene i tražene robe.

Izjava treba biti ovjerena i potpisana od strane ovlaštene osobe Ponuditelja.

**DOSTAVA UZORAKA**

Naručitelj može tijekom pregleda i ocjene ponuda, od ponuditelja koji prema kriteriju odabira bude ocijenjen kao najpovoljniji zatražiti da u primjerenom roku, ne kraćem od 3 dana, dostavi uzorke za dio ili za sve stavke iz troškovnika za koje je podnio svoju ponudu kako bi utvrdio jednakovrijednost ponuđene i tražene robe. Dostava uzoraka vrši se na način kao i ponuda, u zatvorenoj omotnici ili kutiji, na Protokol s nazivom i adresom Naručitelja, nazivom i adresom ponuditelja, s naznakom evidencijskog broja nabave i nazivom predmeta nabave.

Uz uzorke Ponuditelj je obavezan priložiti popis dostavljenih uzoraka poredanih redoslijedom kako su navedeni u ponudbenom troškovniku. Svaki uzorak mora biti označen rednim brojem iz ponudbenog troškovnika te nazivom Ponuditelja.

Uzorci ponuditelja čija će ponuda biti odabrana mogu biti zadržani u centralnom skladištu Studentskog centra, kao ogledni primjerci za usporedbu dobrog izvršenja ugovorenih uvjeta kvalitete i karakteristike proizvoda za sve vrijeme trajanja ugovora.

Ukoliko se provjerom uzoraka u postupku pregleda i ocjene utvrde nesukladnosti sa propisanim uvjetima, Naručitelj će ponudu ponuditelja odbiti kao nepravilnu, vratiti dostavljene uzorke ponuditelju i zatražiti od slijedećeg najpovoljnijeg ponuditelja dostavu uzoraka iz njegove ponude.

**Upućuju se ponuditelji da ne dostavljaju uzorke uz ponudu**. Isti mogu biti zatraženi naknadno, nakon otvaranja ponuda, samo od najpovoljnijeg ponuditelja.

**5. PODACI O PONUDI:**

**5.1. Sadržaj i način izrade**

Ponuda mora sadržavati najmanje:

* Prilog I. ovog poziva - Ponudbeni list (nalazi se na dnu ovog Poziva ), svaki zainteresirani ponuditelj dostavlja ponudbeni list. **Isti mora biti popunjen u cijelosti.**
* Prilog II. ovog poziva je Troškovnik – Specifikacija robe **Isti mora biti popunjen u cijelosti**. Nije dozvoljeno nuđenje stavki djelomično.

Ponuditelj je dužan ispuniti i stupce 7 „Naziv proizvoda“ i 8 „Naziv proizvođača“.

* tražene dokaze sukladno dokumentaciji kojima Ponuditelj dokazuje da ne postoje osnove za isključenje i tražene uvjete sposobnosti

Naručitelj može od najpovoljnijeg ponuditelja prema kriteriju za odabir zatražiti specifikacije/deklaracije/etikete/naljepnice i fotografije u boji ponuđenih proizvoda, a u svrhu dokazivanja sukladnosti traženog i ponuđenog.

Svi traženi dokumenti mogu biti dostavljeni u neovjerenoj preslici. Neovjerenom preslikom smatra se i neovjereni ispis elektroničke isprave.

**PONUDA SE IZRAĐUJE NA NAČIN DA ČINI CJELINU.**

**PONUDA SE UVEZUJE NA NAČIN DA SE ONEMOGUĆI NAKNADNO VAĐENJE ILI UMETANJE LISTOVA.**

**DIJELOVE PONUDE POTREBNO JE UVEZATI U JEDNU CJELINU I OZNAČITI REDNE BROJEVE STRANICA.**

Ponude se pišu neizbrisivom tintom.

Ponuda se izrađuje na hrvatskom jeziku i latiničnom pismu.

Ispravci u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku.

Ova odredba se ne odnosi na ponudbeni list i troškovnik. **Ponudbeni list**, **troškovnik** i jamstvo za ozbiljnost ponude ne smatraju određenim dokumentima koji nedostaju u smislu čl. 293 ZJN 2016 te Naručitelj ne smije tražiti ponuditelja da iste dostavi tijekom pregleda i ocjene ponuda.

Ukoliko bude potrebe, Naručitelj će pojašnjenja/dopune… tražiti samo od najpovoljnijeg ponuditelja. Ukoliko isto ne dostavi u zadanom roku, isto se može tražiti od idućeg najpovoljnijeg ponuditelja.

**5.2. Način dostave ponude**

Ponuda se dostavlja na adresu Studentskog Centra Split, Cvite Fiskovića 3, bez obzira na način dostave/poštom preporučeno na navedenu adresu ili će biti predana neposredno na Urudžbeni zapisnik Naručitelja, na Protokol SC Split./ Ponuda mora činiti cjelinu. Mora biti uvezana da se onemogući naknadno vađenje/umetanje listova. Otvaranje ponuda nije javno i biti će izvršeno u prisustvu stručnog povjerenstva Naručitelja.

**Nije dozvoljeno ponudu slati elektroničkim sredstvima komunikacije (e – mailom).**

Na omotnici mora biti naznačeno:

* naziv i adresa Naručitelja
* naziv i adresa ponuditelja,
* evidencijski broj nabave
* naziv predmeta nabave
* naznaka „ponuda“
* naznaka „ne otvaraj“

**Postupak zaprimanja ponuda**:

Svaka pravodobno dostavljena ponuda koja se dostavlja sredstvima komunikacije koja nisu elektronička, upisuje se u upisnik o zaprimanju ponuda te dobiva redni broj prema redoslijedu zaprimanja. Na omotnici ponude naznačuje se datum i vrijeme zaprimanja, te redni broj prema redoslijedu zaprimanja.

Kada ponuditelj neposredno dostavlja ponudu, izmjenu ili odustanak od ponude, naručitelj mu je obvezan o tome izdati potvrdu.

Ako se dostavlja izmjena ponude, ona se upisuje u upisnik o zaprimanju ponuda te dobiva redni broj prema redoslijedu zaprimanja. Ako se dostavlja izmjena ponude, ponuda se smatra dostavljenom u trenutku dostave posljednje izmijenjene ponude. Odustanak od ponude upisuje se u zapisnik o zaprimanju ponuda. Upisnik je sastavni dio zapisnika o otvaranju ponuda.

**Ponude moraju biti dostavljene prije roka za dostavu ponuda.**

Ponuda koja je dostavljena nakon isteka roka za dostavu ponuda ne upisuje se u upisnik o zaprimanju ponuda te se neotvoreni vraćaju pošiljatelju bez odgode, a naručitelj je obvezan isto navesti u zapisniku o pregledu i ocjeni.

**5.3. Način određivanja cijene ponude**

Ponuditelj iskazuje cijenu ponude u eurima.

Cijena ponude piše se brojkama.

Ponuditelj u Troškovniku upisuje jediničnu cijenu i ukupnu cijenu po stavkama te ukupnu cijenu ponude u ponudbenom listu. U cijenu ponude uključeni su svi troškovi te dostava robe.

Cijena izražena u troškovniku, je **fiksna i nepromjenjiva za vrijeme trajanja ugovora** za razdoblje 12 mj.2026./ 2027.

**5.4. Valuta ponude**

Ponuditelj iskazuje cijenu ponude u eurima.

**5.5. Kriterij za odabir ponude**

Kriterij za odabir je najniža cijena.

**5.6. Jezik i pismo na kojem se izrađuje ponuda ili njezin dio**

Ponuda se izrađuje na hrvatskom jeziku i latiničnom pismu.

**5.7. Rok valjanosti ponude**

30 dana

**6. OSTALE ODREDBE**

**6.1. Datum, vrijeme i mjesto otvaranja ponude**

Krajnji rok za dostavu ponuda bez obzira na način dostave je

**28. siječnja 2026. do 11:00 sati**

Otvaranje ponuda biti će dana  **28. siječnja 2026. godine u 11:00 sati** u Studentskom centru Split, Odjel nabave. Otvaranje ponuda nije javno i biti će izvršeno u prisustvu članova stručnog Povjerenstva Naručitelja.

**6.2. Izmjena ponude i odustajanje od ponude**

Ponuditelj može do isteka roka za dostavu ponuda mijenjati svoju ponudu ili od nje odustati.

Ponuditelj je obvezan izmjenu ili odustanak od ponude dostaviti na isti način kao i osnovnu ponudu s naznakom da se radi o izmjeni ili odustanku

**6.3. Rok za donošenje odluke o odabiru**

Dvadeset dana od isteka roka za dostavu ponuda.

Na osnovu rezultata pregleda i ocjene ponude od strane stručnog povjerenstva, naručitelj odabire najpovoljniju ponudu, u roku od najduže 20 dana od dana isteka roka za dostavu ponuda.

Naručitelj dostavlja Obavijest o odabiru zajedno sa preslikom Zapisnika o pregledu i ocjeni ponuda, svakom ponuditelju putem e-mail-a (elektroničke pošte), telefaksom ili preporučene poštanske pošiljke s povratnicom. Pisanu obavijest o rezultatima nabave, Naručitelj će dostaviti ponuditeljima u roku najduljem od 20 dana od dana isteka roka za dostavu ponuda

**6.4. Rok, način i uvjeti plaćanja**

Rok plaćanja: 30 dana od dana nastanka DVO-a, temeljem ispostavljenog E-računa za naručenu i isporučenu robu. Ponuditelj je obavezan na ispostavljenom E- računu navesti podatak o broju ugovora o nabavi i broju otpremnice na temelju koje je izvršena isporuka.

Način plaćanja: Plaćanje se obavlja doznakom na IBAN račun ponuditelja

Predujam isključen, kao i traženje sredstava osiguranja plaćanja

**6.5. Ostalo**

Naručitelj zadržava pravo poništiti ovaj postupak nabave u bilo kojem trenutku, ukoliko za isto bude postojao valjani razlog.

Naručitelj može od najpovoljnijeg ponuditelja zahtijevati jamstvo za uredno izvršenje ugovora i to u iznosu od maksimalno 10% od vrijednosti ugovora (bez pdv-a) u obliku dostavljene solemnizirane zadužnice/bjanko zadužnice ili novčanog pologa.

PRILOG I Ponudbeni list

PREDMET NABAVE – **UREDSKI MATERIJAL**

|  |  |
| --- | --- |
| Naručitelj: | Sveučilište u Splitu  Studentski Centar Split, Cvite Fiskovića 3, Split  OIB: 25975412650 |
| Evidencijski broj nabave: | 119/2026 , iz Plana nabave za 2026. |

**Podaci o ponuditelju:**

|  |  |
| --- | --- |
| Naziv ponuditelja |  |
| OIB[[1]](#footnote-1): |  |
| Adresa sjedišta  (broj pošte i mjesto, ulica i kućni broj): |  |
| Adresa za dostavu pošte  (broj pošte i mjesto, ulica i kućni broj): |  |
| IBAN račun / Poslovna banka: |  |
| Gospodarski subjekt u sustavu PDV-a | DA / NE *(zaokružiti odgovarajuće)* |
| Broj telefona: |  |
| Broj telefaksa: |  |
| Adresa e-pošte: |  |
| Ime, prezime i funkcija osoba/e za potpisivanje ugovora |  |
| Ime, prezime i funkcija osobe za kontakt: |  |
| **Cijena ponude (bez PDV-a) u EUR :** |  |
| **Pripadajući PDV u EUR :** |  |
| **Ukupna cijena ponude (sa PDV-om) u EUR :** |  |
| Rok valjanosti ponude | *30 dana* |
| Rok plaćanja: | *30 dana* |
| Datum ponude: |  |
| Za Ponuditelja:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  M.P. *Ime i prezime, funkcija ovlaštene osobe*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Potpis ovlaštene osobe* | |

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a, ostavlja se praznim.

1. Ili nacionalni identifikacijski broj prema zemlji sjedišta gospodarskog subjekta, ako je primjenjivo [↑](#footnote-ref-1)